PRITARTA

Šakių rajono savivaldybės tarybos

2015 m. kovo 26 d. sprendimu Nr. T-71

**ŠAKIŲ SOCIALINIŲ PASLAUGŲ CENTRO 2014 METŲ VEIKLOS ATASKAITA**

1. **CENTRO PRISTATYMAS**

Šakių rajono savivaldybės (toliau – Savivaldybė) tarybos 2006 m. gruodžio 21 d. įsteigta biudžetinė įstaiga - Šakių rajono savivaldybės Šakių socialinių paslaugų centras (toliau – Centras), adresu: Muziejaus g. 2, Girėnų k., Šakių r., įm. k. 300665444, Tel. 8-345-52294, el. paštas [sakiu.spcentras@gmail.com](mailto:sakiu.spcentras@gmail.com), el. svetainė – [www.sakiuspc.lt](http://www.sakiuspc.lt), turi juridinio asmens statusą.

Centras vykdydamas jam pavestas funkcijas vadovaujasi Lietuvos Respublikos įstatymais ir nutarimais, Lietuvos Respublikos socialinės apsaugos ir darbo ministro įsakymais, teisės aktais, Šakių rajono savivaldybės tarybos sprendimais, Šakių rajono savivaldybės administracijos direktoriaus įsakymais, reglamentuojančiais centro veiklą ir teikiamas socialines paslaugas.

Šakių socialinių paslaugų centras savo veiklą vykdo vadovaudamasis Šakių rajono savivaldybės tarybos 2014 m. lapkričio 27 d. sprendimu Nr. T-338 patvirtintais centro nuostatais.

**Direktorius**

**Administracija**

**Kudirkos Naumiesčio padalinys**

**Socialines paslaugas teikiantys specialistai**

**Ūkinis (aptarnaujantis) personalas**

1 pav. Šakių socialinių paslaugų centro struktūra

Šakių socialinių paslaugų centras vadovaudamasis Šakių rajono savivaldybės tarybos 2014 m. gegužės 29 d. sprendimu „Dėl nekilnojamojo turto, esančio Šakių seniūnijoje, Girėnų kaime, Muziejaus g. 2, perdavimo“ Nr. T-185 ir Šakių rajono savivaldybės 2014 m. birželio 5 d. perdavimo ir priėmimo aktu „Turto, perduodamo valdyti, naudoti ir disponuoti patikėjimo teise“ Nr. TP-1, 2014 metais priėmė Šakių rajono savivaldybei nuosavybės teise priklausantį nekilnojamąjį turtą – 322,20 kv. m. ploto pastatą ir stoginę, esantį adresu Muziejaus g. 2, Girėnų k., Šakių r.

Vadovaujantis Šakių rajono savivaldybės administracijos direktoriaus paruošta valstybinės žemės panaudos sutartimi Nr. 84/07-109/VN-5, Šakių socialinių paslaugų centrui buvo suteikta galimybė nuo 2014 m. gruodžio 1 d. neatlygintinai naudotis 0,300 ha žemės sklypu, adresu Muziejaus g. 2, Girėnų k., Šakių r.

1. **CENTRO TIKSLAI IR UŽDAVINIAI, FUNKCIJOS**

**Šakių socialinių paslaugų centro tikslai:**

* Teikti socialines paslaugas, užtikrinant gyvybiškai būtinų bendruomenės narių poreikių tenkinimą, padedant asmenims spręsti iškilusias socialines problemas.
* Sudaryti būtiniausias, žmogaus orumo nežeminančias gyvenimo sąlygas asmenims, kurie dėl objektyvių priežasčių negali savimi pasirūpinti, padedant jiems integruotis į visuomenę.

**Šakių socialinių paslaugų centro uždaviniai:**

* Ugdyti paslaugų gavėjų socialinius įgūdžius, mokyti savitarnos, asmens higienos bei kitų įgūdžių, reikalingų kasdieniniame gyvenime.
* Padėti paslaugų gavėjui išsaugoti arba atgauti fizines, psichines funkcijas arba spręsti socialines problemas, rengti savarankiškam gyvenimui ir integracijai į visuomenę.
* Skatinti klientų aktyvumą ir savipagalbą bei rūpintis, kad paslaugų gavėjas pagal galimybes savarankiškai spręstų savo problemas.
* Užtikrinti, kad kiekvienam socialinių paslaugų gavėjui pagal įvertintus individualius poreikius būtų sudaromas ir įgyvendinamas socialinių paslaugų teikimo (individualios globos) planas, vykdoma atvejo peržiūra.
* Teikti socialines paslaugas prevencijos tikslais, kad nekiltų socialinių problemų.

**Šakių socialinių paslaugų centras, įgyvendindamas įstaigos tikslus ir vykdydamas jam pavestus uždavinius, atlieka šias funkcijas:**

* Teikia įvairias socialines paslaugas centre bei paslaugų gavėjo namuose, atsižvelgiant į asmens (šeimos) problemų pobūdį, paslaugų poreikį, bei užtikrina teikiamų socialinių paslaugų kokybę.
* Dalyvauja ir įgyvendina įvairias socialines programas, projektus bei organizuoja  bendrus renginius su socialinių paslaugų ir kitomis įstaigomis bei organizacijomis, jeigu tai susiję su jo veikla.
* Informuoja ir konsultuoja rajono gyventojus apie įstaigoje teikiamas socialines paslaugas bei jų gavimo galimybes.
* Renka informaciją apie socialinių paslaugų poreikį rajono savivaldybės teritorijoje ir teikia ją analizuoti Savivaldybės administracijos struktūriniam padaliniui, atsakingam už socialinių paslaugų ir kitos paramos organizavimą, teikia pasiūlymus dėl socialinių paslaugų organizavimo tobulinimo bei jų kokybės gerinimo.
* Teikia Socialinės paramos skyriui siūlymus dėl asmenų atleidimo nuo mokesčio už socialines paslaugas arba jo sumažinimo.
* Bendradarbiauja su jo veikla susijusiais juridiniais ir fiziniais asmenimis (Socialinės paramos skyriumi, sveikatos, vaiko teisių apsaugos, teisėsaugos, švietimo, kultūros ir kitomis įstaigomis bei organizacijomis).
* Vykdo kitas Lietuvos Respublikos įstatymais, Vyriausybės nutarimais nustatytas, steigėjo priskirtas funkcijas.
* Sąlygų neįgaliųjų gyventojų socialiniam integravimui į bendruomenę sudarymas.

1. **PERSONALAS**


Šakių socialinių paslaugų centre 2014 m. gruodžio 31 d. duomenimis dirbo 66 darbuotojai ir buvo patvirtinti 46,47 etatai.

1 lentelė. Šakių socialinių paslaugų centro darbuotojų etatų ir skaičiaus struktūra

|  |  |  |
| --- | --- | --- |
| ***Pareigybė*** | ***Etatai*** | ***Darbuotojų skaičius*** |
| Direktorius | 1 | 1 |
| Sekretorius-kasininkas | 1 | 1 |
| Buhalteris | 1 | 1 |
| Socialinis darbuotojas | 2 | 2 |
| Soc. darbuotojo padėjėjas  (Pagalbos į namus paslauga) | 16,25 | 38 |
| Vairuotojas | 1 | 1 |
| Valytoja | 0,25 | 1 |
| Kūrikas | 2 | 2 |
| *Projekto „Integralios pagalbos plėtra namuose Šakių rajone“ vykdymo laikotarpiu* | | |
| Socialinis darbuotojas | 0,93 | 1 |
| Soc. darbuotojo padėjėjas | 9,3 | 23 |
| Slaugytojas | 1,86 | 5 |
| Slaugytojo padėjėjas | 8,68 | 21 |
| Masažistas | 1,2 | 2 |
| **Iš viso:** | 46,47 | 99 |

*Patikslinimas:* Centrui 2013 m. lapkričio 17 d. pradėjus veiklą projekte, daugelis socialinio darbuotojų padėjėjų, teikusių pagalbos į namus paslaugą, pradėjo dirbti socialinio darbuotojo padėjėjais bei slaugytojo padėjėjais projekto vykdymo laikotarpiui, taip pat viena slaugytoja dirba ir masažiste. Todėl skiltyje „iš viso“ darbuotojų skaičius nesutampa su realiai dirbančių darbuotojų skaičiumi 2014 m. gruodžio 31 d.

Šakių socialinių paslaugų centre 2014 m. gruodžio 31 d. duomenimis daugiausia dirbančių darbuotojų turi įgytą profesinį išsilavinimą (28 darbuotojai), šiek tiek mažiau, t.y. 19 darbuotojų turi aukštesnįjį išsilavinimą (iki 1991 m. baigtas technikumas). Centre dirba 6 darbuotojai, turintys aukštąjį universitetinį (įgytą magistro ir bakalauro laipsnį) ir 5 darbuotojai, turintys aukštąjį neuniversitetinį išsilavinimą. Taip pat centre yra dirbančių darbuotojų su viduriniu išsilavinimu.



2 pav. Šakių socialinių paslaugų centro darbuotojų pasiskirstymas pagal išsilavinimą

Centre dirbančių darbuotojų išsilavinimas ir profesinė kvalifikacija atitinka visus socialiniam darbui keliamus reikalavimus. Socialinį darbą dirbantys darbuotojai turi aukštąjį išsilavinimą ir socialinio darbuotojo profesinę kvalifikaciją. Nors norminiai dokumentai nenumato specifinių reikalavimų socialinio darbuotojo padėjėjams, įstaigoje dirbanti šių darbuotojų dalis turi socialinio darbuotojo padėjėjo profesinę kvalifikaciją. Centre dirbantys slaugytojai ir masažistai turi patvirtintas ir galiojančias licencijas. Slaugytojo padėjėjai yra baigę mokymus pagal slaugytojo padėjėjų mokymo programą ir atitinka slaugytojo padėjėjo darbui keliamus reikalavimus.

Per 2014 metus centro administracijos darbuotojai kėlė savo kvalifikaciją mokymuose, seminaruose ir kursuose. Sudėtinga kelti kvalifikaciją socialinio darbuotojo padėjėjams bei slaugytojų padėjėjams, nes jų teikiamos pagalbos į namus bei dienos socialinės globos ir slaugos paslaugos reikalingos žmonėms kiekvieną darbo dieną, o pavaduojančių darbuotojų nėra.

Šakių socialinių paslaugų centre sudarytos sąlygos darbuotojams siekti aukštojo mokslo išsilavinimo, kelti kvalifikaciją, atkreipiant dėmesį į poreikius bei centro galimybes. Centro administracija skatina darbuotojus kelti kvalifikaciją ir skiria didelį dėmesį darbuotojų profesiniam tobulėjimui. Visos centro administracijos ir Kudirkos Naumiesčio padalinio darbuotojų darbo vietos yra kompiuterizuotos.

Šakių socialinių paslaugų centre darbuotojų kaita per metus nėra didelė. Vadinasi, centro aptarnaujami klientai naudojasi tų pačių žmonių paslaugomis. Tai ypatingai aktualu vyresnio amžiaus asmenims, gaunantiems pagalbos į namus bei projekto „Integralios pagalbos plėtra namuose Šakių rajone“ paslaugas, maudymosi, skalbimo ir skalbinių džiovinimo, transporto paslaugas ir kita. Tokio amžiaus asmenims būdingas prieraišumas, kuris suteikia patikimumą ir saugumą.

1. **LICENCIJOS**

Valstybinė akreditavimo sveikatos priežiūros veiklai tarnyba prie Sveikatos apsaugos ministerijos 2013 m. lapkričio 5 d. išdavė Šakių socialinių paslaugų centrui sveikatos priežiūros licenciją ir suteikė teisę verstis šia veikla:

* *Slaugos: bendrosios praktikos slaugos, bendruomenės slaugos,*
* *Kita ambulatorine asmens sveikatos priežiūros – masažo.*

Socialinių paslaugų priežiūros departamentas prie Sveikatos apsaugos ministerijos 2014 m. gegužės 27 d. išdavė Šakių socialinių paslaugų centrui dvi licencijas ir suteikė teisę verstis asmens sveikatos priežiūros veikla bei teikti šias paslaugas:

* *Socialinės globos suaugusiems asmenims su negalia ar senyvo amžiaus asmenims namuose,*
* *Socialinės globos vaikams su negalia namuose.*

1. **TEIKIAMOS PASLAUGOS, ĮGYVENDINAMI PROJEKTAI**

Centras įgyvendina socialinių paslaugų teikimo programas Šakių rajono savivaldybės teritorijoje ir teikia šias paslaugas:

* *Bendrąsias socialines paslaugas:*
  + Informavimo,
  + Konsultavimo,
  + Tarpininkavimo ir atstovavimo,
  + Transporto organizavimo,
  + Asmens higienos ir priežiūros.
* *Specialiąsias socialines paslaugas*:
  + Socialinės priežiūros - pagalbos į namus paslauga asmens namuose,
  + Socialinės globos – dienos socialinės globos ir slaugos paslauga asmens namuose.
* *Kitas paslaugas:*
  + Rajonų gyventojų aprūpinimu techninėmis pagalbos priemonėmis,
  + Techninių pagalbos priemonių nuoma rajone.

Šakių socialinių paslaugų centras dalyvauja labdaros ir paramos fondo „Maisto bankas“ skelbiamose pavasarinėse ir rudeninėse akcijose, taip pat paima ir išdalina paskutinės dienos maisto produktus iš „IKI“ prekybos centro.

Dalyvauja projekte „Vaikų svajonės“ pildant Šakių rajono vaikų augančių rizikos šeimose svajones.

* 1. **Pagalbos į namus paslauga**

Šakių socialinių paslaugų centras nuo 2007 m. organizuoja ir teikia socialinės priežiūros - pagalbos į namus paslaugą, kuria siekiama sudaryti sąlygas senyvo amžiaus asmenims ir neįgaliesiems, ar laikinai dėl kitų priežasčių praradusiems savarankiškumą žmonėms kuo ilgiau gyventi savo namuose, šeimoje, savarankiškai tvarkyti savo buitį, o asmenims su negalia užtikrinant saugią ir sveiką aplinką, žmogaus orumą atitinkančią pagalbą - suderinti asmens sveikatos priežiūrą, padedančią kompensuoti prarastą savarankiškumą bei gebėjimus palaikyti socialinius ryšius su šeima ir visuomene.

Pagalba į namus teikiama, nustačius asmens (šeimos) poreikį šiai pagalbai, priėmus sprendimą asmeniui (šeimai) skirti pagalbą į namus ir pasirašius pagalbos į namus teikimo ir mokėjimo už ją sutartį. Pagalba į namus teikiama asmens namuose iki 10 val. per savaitę.

2 lentelė. Pagalbos į namus paslaugų gavėjų pasiskirstymas Šakių rajone pagal lytį 2014 metais

|  |  |  |  |
| --- | --- | --- | --- |
| **Lankomo asmens kategorija** | **2014 metai** | | |
| **Vyrai** | **Moterys** | **Iš viso:** |
| Pagyvenę, neįgalūs asmenys, pensijinio amžiaus asmenys | 14 | 105 | **119** |
| Neįgalūs darbingo amžiaus asmenys | 1 | 7 | **8** |
| Probleminės šeimos | - | 4 | **4 šeimos, jose**  **12 vaikų** |

Pagalbos į namus paslaugos organizuojamos ir teikiamos 14 Šakių rajono seniūnijų. Šias paslaugas rajone teikia 38 socialinių darbuotojų padėjėjai (16,25 etatų). Vienam socialinio darbuotojo padėjėjui priklausomai nuo aplinkybių (seniūnijos dydžio, atstumo tarp gavėjų, asmens savarankiškumo, artimųjų galimybės suteikti pagalbą) vidutiniškai tenka 4 paslaugos gavėjai.

3 lentelė. Socialinio darbuotojo padėjėjų etatų skaičius ir lankomų asmenų (šeimų)

pasiskirstymas pagal seniūnijas 2014 metais

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | **Seniūnija** | **Etatai** | **Lankomų asmenų skaičius** | | **Socialinės rizikos**  **šeimų skaičius** |
| **2014 m. gruodžio 31 d.** | **Per 2014 m.** | **2014 m. gruodžio 31 d.** |
| 1. | Lukšių | 0,512 | 6 | 3 | - |
| 2. | Žvirgždaičių | 0,725 | 5 | 5 | - |
| 3. | Plokščių | 0,55 | 6 | 5 |  |
| 4. | Sintautų | 1,188 | 11 | 10 | - |
| 5. | Slavikų | 0,200 | 1 | 1 | - |
| 6. | Kidulių | 0,6 | 5 | 5 | - |
| 7. | Lekėčių | 1,675 | 17 | 13 |  |
| 8. | Griškabūdžio | 0,95 | 9 | 7 |  |
| 9. | Sudargo | 0,625 | 3 | 3 | - |
| 10. | Kudirkos Naumiesčio | 2,625 | 25 | 22 | 4 šeimos, jose 12 vaikų |
| 11. | Gelgaudiškio | 1,85 | 17 | 15 | - |
| 12. | Kriūkų | 0,475 | 5 | 3 | - |
| 13. | Šakių | 3,775 | 28 | 24 |  |
| 14. | Barzdų | 0,5 | 5 | 3 | - |
|  | **Iš viso:** | **16,25** | **143** | **119** | **4 šeimos, jose 12 vaikų** |

Per 2014 metus Šakių socialinių paslaugų centras už pagalbos į namus paslaugą surinko 52 697,56 Lt biudžetinių pajamų.

4 lentelė. Socialinio darbuotojo padėjėjų ir lankomų asmenų pasiskirstymas metais

|  |  |  |  |  |
| --- | --- | --- | --- | --- |
| **Metai** | **Darbuotojų skaičius** | **Lankomi asmenys** | | |
| **Vieniši, pagyvenę** | **Probleminės šeimos** | **Iš viso lankomų asmenų** |
| 2012 m. | 49 | 127 | 3 šeimos, jose 8 vaikai | **130** |
| 2013 m. | 51 | 129 | 4 šeimos, jose 12 vaikų | **133** |
| 2014 m. | 38 | 119 | 4 šeimos, jose 12 vaikų | **131** |

* 1. **Dienos socialinės globos ir slaugos paslauga**

Vadovaujantis Šakių rajono savivaldybės tarybos 2013 m. spalio 31 d. sprendimu Nr. T-367 „Dėl integralios pagalbos (dienos socialinės globos ir slaugos) paslaugų teikimo asmens namuose tvarkos aprašo tvirtinimo“ Šakių socialinių paslaugų centras nuo 2013 m. lapkričio mėn. teikia dienos socialinės globos ir slaugos paslaugą asmens namuose.

5 lentelė. Dienos socialinės globos ir slaugos namuose paslaugų gavėjų pasiskirstymas Šakių rajone pagal lytį 2014 metais

|  |  |  |  |
| --- | --- | --- | --- |
| **Lankomo asmens kategorija** | **2014 metai** | | |
| **Vyrai** | **Moterys** | **Iš viso:** |
| Senyvo amžiaus asmenys | 7 | 27 | **34** |
| Asmenys su negalia | 5 | 1 | **6** |
| Šeimos nariai, prižiūrintys senyvo amžiaus asmenis ir asmenis su negalia ir gaunantys konsultacijas | 14 | 19 | **33** |

Dienos socialinė globa ir slauga padeda asmenims kompensuoti prarastą savarankiškumą bei gebėjimus palaikyti socialinius ryšius su šeima ir visuomene. Tokiu būdu, senyvi ir neįgalūs asmenys išvengia institucinės globos, o jų šeimos nariai gali dirbti.

2014 metais buvo suteiktos konsultacijos 33 šeimos nariams, prižiūrintiems savo artimuosius namuose, suteikiant reikalingų žinių ir įgūdžių artimųjų priežiūros ir slaugos srityse.

Integralių paslaugų teikimui namuose yra sudarytos 3 mobilios komandos, kurios teikia paslaugas iki 6 val. per dieną, 5 dienas per savaitę. Komandą sudaro socialinis darbuotojas, socialinio darbuotojo padėjėjai, slaugytojas, slaugytojo padėjėjai, masažuotojas. Dienos socialinės globos asmens namuose teikimo komandos nariai pasiskirsto pareigomis, funkcijomis.

Specialistai darbui su klientais yra paskirstomi pagal individualius klientų poreikius. Esant sudėtingesnėms situacijoms, kai reikia pagalbos maudant, perkeliant, gabenant į gydymosi įstaigą pas klientą vyksta keli specialistai vienu metu.

Visi komandos specialistai savo funkcijomis papildo vieni kitus, esant poreikiui kartu sprendžia iškilusias problemas. Nuolatos yra bendraujama telefonu, organizuojami komandų darbuotojų bendri pasitarimai.

6 lentelė. Dienos socialinės globos ir slaugos namuose asmenų ir darbuotojų pasiskirstymas pagal Šakių rajono seniūnijas 2014 metais

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Eil.**  **Nr.** | **Seniūnija** | **Lankomų asmenų skaičius** | | **Etatai** | | | | |
| **Slaugytojai** | **Slaugytojų padėjėjai** | **Socialinis darbuotojas** | **Socialinio darbuotojo padėjėjai** | **Masažuotojai** |
| **Per 2014 metus** | **2014 m. gruodis** | **2014 m.**  **gruodžio mėn.** | **2014 m. gruodžio mėn.** | **2014 m. gruodžio mėn.** | **2014 m. gruodžio**  **mėn.** | **2014 m.**  **gruodžio**  **mėn.** |
| 1. | Lukšių | 1 | 1 | 0,06 | 0,28 | 0,03 | 0,3 | - |
| 2. | Žvirgždaičių | - | - | - | - | - | - | - |
| 3. | Plokščių | 3 | 3 | 0,18 | 0,84 | 0,09 | 0,9 | 0,12 |
| 4. | Sintautų | 1 | 1 | 0,06 | 0,28 | 0,03 | 0,3 | 0,04 |
| 5. | Slavikų | - | - | - | - | - | - | - |
| 6. | Kidulių | - | - | - | - | - | - | - |
| 7. | Lekėčių | 7 | 4 | 0,24 | 1,12 | 0,12 | 1,2 | 0,16 |
| 8. | Griškabūdžio | 2 | 1 | 0,06 | 0,28 | 0,03 | 0,3 | 0,04 |
| 9. | Sudargo | 3 | 2 | 0,12 | 0,56 | 0,06 | 0,6 | 0,08 |
| 10. | Kudirkos Naumiesčio | 1 | 1 | 0,06 | 0,28 | 0,03 | 0,3 | 0,04 |
| 11. | Gelgaudiškio | 4 | 3 | 0,18 | 0,84 | 0,09 | 0,9 | 0,12 |
| 12. | Kriūkų | 5 | 4 | 0,24 | 1,12 | 0,12 | 1,2 | 0,16 |
| 13. | Šakių | 10 | 8 | 0,48 | 2,24 | 0,24 | 2,4 | 0,32 |
| 14. | Barzdų | 3 | 3 | 0,18 | 0,84 | 0,09 | 0,9 | 0,12 |
|  | **Iš viso:** | **40** | **31** | **1,86** | **8,68** | **0,93** | **9,3** | **1,2** |

Per 2014 metus integrali pagalba buvo suteikta iš viso 40 asmenų, kuriems nustatytas specialusis nuolatinės slaugos poreikis.

Šakių socialinių paslaugų centras per 2014 metus už dienos socialinės globos ir slaugos paslaugą surinko 52 265,46 Lt biudžetinių pajamų.

* 1. **Transporto paslauga**

Šakių socialinių paslaugų centras vadovaudamasis Šakių rajono savivaldybės tarybos 2011 m. birželio 30 d. sprendimu Nr. T-105 „Dėl Šakių socialinių paslaugų centro transporto paslaugų teikimo tvarkos tvirtinimo“ teikia transporto paslaugą pagal patvirtintą įkainį.

Šakių socialinių paslaugų centro transporto paslaugą gali gauti asmenys, deklaravę gyvenamąją vietą Šakių rajone.

Šakių socialinių paslaugų centre 2014 metais transporto paslauga pasinaudojo 195 asmenys, deklaravę gyvenamą vietą Šakių rajone. Dažniausiai minimi asmenys transporto paslauga naudojosi Šakių mieste ir rajone. Retkarčiais transporto paslauga naudojosi vykti į Kauno klinikas, Neįgalumo ir nedarbingumo nustatymo tarnybos Marijampolės teritorinį skyrių, Druskininkų bei Birštono reabilitacinias sanatorijas, socialinės globos įstaigas ir kita.

Per 2014 metus Šakių socialinių paslaugų centras už transporto paslaugą surinko 10 868,69 Lt biudžetinių pajamų.

* 1. **Asmens higienos ir priežiūros paslaugos**

Asmens higienos ir priežiūros paslaugos organizuojamos Šakių socialinių paslaugų centro Kudirkos Naumiesčio padalinyje vadovaujantis Šakių rajono savivaldybės tarybos 2009 m. vasario 26 d. sprendimu Nr. T-63 „Dėl Šakių socialinių paslaugų centro skalbimo ir dušo paslaugų įkainių tvirtinimo“. Tai pagalba asmenims (šeimoms), kurie dėl nepakankamų pajamų ar skurdo negali (neturi galimybės) pasirūpinti savo higiena.

7 lentelė. Šakių socialinių paslaugų centro Kudirkos Naumiesčio padalinio pajamų suvestinė už suteiktas paslaugas 2014 metais

|  |  |  |  |  |  |
| --- | --- | --- | --- | --- | --- |
| **Mėnesiai** | **Maudymasis**  **Lt** | **Skalbimas**  **Lt** | **Skalbinių džiovinimas**  **Lt** | **Skalbimo miltelių pardavimas**  **Lt** | **Iš viso**  **per 2014 metus** |
| Sausis | 101,40 | 351,90 | 104,80 | 10,80 | 709,12 |
| Vasaris | 151,20 | 409,50 | 110,09 | 9,90 | 456,65 |
| Kovas | 105,70 | 243,20 | 58,40 | 10,35 | 643,55 |
| Balandis | 162,60 | 352,40 | 79,10 | 8,70 | 520,55 |
| Gegužė | 132,40 | 392,20 | 54,50 | 18,27 | 624,80 |
| Birželis | 115,20 | 377,60 | 35,60 | 24,12 | 602,54 |
| Liepa | 14,80 | 572,40 | 40,10 | 25,83 | 602,98 |
| Rugpjūtis | 47,40 | 402,30 | 14,60 | 10,80 | 528,70 |
| Rugsėjis | 103,90 | 452,40 | 62,20 | 22,50 | 611,40 |
| Spalis | 100,90 | 565,90 | 110,3 | 21,88 | 579,15 |
| Lapkritis | 150,40 | 354,70 | 41,60 | 8,79 | 532,63 |
| Gruodis | 144,60 | 451,50 | 115,20 | 4,58 | 736,53 |
| **Iš viso:** | **1 330,50** | **4 926,00** | **826,49** | **176,52** | **7 148,60** |

Ši paslauga apima maudymosi, skalbimo ir skalbinių džiovinimo paslaugų organizavimą, kuris pagal patvirtintus įkainius yra mokamas ar dalinai kompensuojamas asmenims turintiems neįgalumą.

8 lentelė. Šakių socialinių paslaugų centro Kudirkos Naumiesčio padalinio suteiktų paslaugų suvestinė 2014 metais

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Eil. Nr.** | **Asmens higienos ir priežiūros paslaugos** | **Mėnesiai** | | | | | | | | | | | | **Iš viso**  **per**  **2014**  **metus** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** |
| **1.** | **Maudymasis** (vnt**) viso:** | 22 | 32 | 22 | 34 | 28 | 19 | 9 | 10 | 21 | 31 | 32 | 27 | **287** |
|  | I gr. |  |  |  | 6 | - | 1 |  |  | 1 | 3 | 1 | - | **12** |
|  | II gr. | 9 | 17 | 11 | 8 | 8 | 7 | 3 | 4 | 4 | 12 | 10 | 10 | **103** |
|  | III gr. | 2 | 2 |  | 2 | 4 | - |  |  | 2 | - | 3 | 3 | **18** |
|  | Soc. rem. | 4 | 2 | 1 | 3 | 4 | 2 | 4 | 1 | 1 | 1 | 6 | 14 | **43** |
|  | Sen. gyv. | 7 | 11 | 10 | 15 | 12 | 9 | 2 | 5 | 13 | 15 | 12 | - | **111** |
| **2.** | **Skalbimas** (kartai) **viso:** | 75 | 83 | 47 | 77 | 79 | 63 | 130 | 83 | 90 | 121 | 71 | 80 | **999** |
|  | I gr. | 13 | 8 | 6 | 8 | 7 | 5 | 8 | 3 | 8 | 7 | 4 | 7 | **84** |
|  | II gr. | 14 | 22 | 16 | 30 | 27 | 19 | 46 | 38 | 44 | 43 | 30 | 23 | **352** |
|  | III gr. | 8 | 5 | 10 | 7 | 5 | 3 | 13 | 14 | 6 | 12 | 6 | 9 | **98** |
|  | Soc. rem. | 27 | 25 | 5 | 17 | 20 | 24 | 31 | 12 | 22 | 21 | 10 | 29 | **243** |
|  | Sen. gyv. | 13 | 23 | 10 | 15 | 20 | 12 | 32 | 16 | 10 | 38 | 21 | 12 | **222** |
| **3.** | **Skalbinių džiovinimas** (kartais) **viso:** | 23 | 25 | 10 | 20 | 13 | 7 | 10 | 3 | 13 | 25 | 12 | 26 | **187** |
|  | I gr. | 2 | 3 | 3 | 4 | 1 | - |  |  | 1 | 2 | 1 | 2 | **19** |
|  | II gr. | 5 | 4 |  | 5 | 4 | 3 | 3 | 2 | 4 | 15 | 8 | 4 | **57** |
|  | III gr. | 5 |  | 1 | 3 | - | 1 | 2 |  | 1 | 3 | - | 1 | **17** |
|  | Soc. rem. | 8 | 12 | 3 | 6 | 1 | 3 | 3 |  | 6 | 2 | 2 | 17 | **63** |
|  | Sen. gyv. | 3 | 6 | 3 | 2 | 7 | - | 2 | 1 | 1 | 3 | 1 | 2 | **31** |
| **4.** | **Skalb. milteliais pasinaudojo** | 6 | 6 | 5 | 6 | 8 | 9 | 16 | 7 | 12 | 11 | *5* | 2 | **93** |
| **5.** | **Parduota skalbimo miltelių kg** | 1,2 | 1,1 | 1,0 | 1,117 | 2,03 | 2,13 | 3,42 | 1,1 | 2,353 | 2,581 | 0,97 | 0,409 | **19,41** |

Per 2014 metus daugiausiai suteikta skalbimo paslaugų net 999 kartai, tai sudaro 64 % visų suteiktų padalinio paslaugų. Net 534 kartus skalbimo paslauga pasinaudojo neįgalieji, tai sudaro 53 % visų skalbimų. 2014 metais maudymosi paslauga pasinaudojo 133 neįgalieji asmenys, tai sudaro 46 % visų maudymosi paslaugų. 39 % maudymųsi suteikta Kudirkos Naumiesčio seniūnijos gyventojams ir 15 % socialiai remtiniems asmenims. Galime teikti, kad Šakių socialinių paslaugų centro Kudirkos Naumiesčio padalinio paslaugomis daugiausiai naudojasi neįgalūs asmenys.

Per 2014 metus Šakių socialinių paslaugų centro Kudirkos Naumiesčio padalinys už maudymosi, skalbimo ir skalbinių džiovinimo paslaugą surinko 7 148,60 Lt biudžetinių pajamų.

Daugiausia Kudirkos Naumiesčio padalinys 2014 metais pajamų surinko už skalbimo paslaugas -68 %, už maudymosi paslaugas - 19 %, už skalbinių džiovinimo paslaugas – 11 % ir 2 % sudaro už skalbimo miltelių pardavimo paslaugas.

* 1. **Techninių pagalbos priemonių aprūpinimas, nuoma**

Techninės pagalbos neįgaliesiems centras prie Socialinės apsaugos ir darbo ministerijos Kauno skyriaus (TPNC) aprūpina neįgaliuosius techninės pagalbos priemonėmis (neįgaliųjų vežimėliais, vaikštynėmis, ramentais, čiužiniais praguloms išvengti, lazdelėmis ir kita) per Centrą. 2014 metais iš Kauno TPNC gauta techninės pagalbos priemonių už 43 034,00 Lt.

Techninėmis pagalbos priemonėmis 2014 metais aprūpinti 495 Šakių rajono asmenys.

9 lentelė. Techninių pagalbos priemonių poreikis ir 2014 metais išduotos technines

pagalbos priemonės

|  |  |  |  |  |  |  |
| --- | --- | --- | --- | --- | --- | --- |
| **Eil.**  **Nr.** | **Techninės pagalbos  priemonės**  **(TPP)** | **TPP**  **priimti prašymai**  **vnt.** | **Išduota TPP vnt.** | | **Bendras**  **laukiančių**  **asmenų**  **eilėje**  **skaičius** | **Techninių pagalbos priemonių (TPP)**  **nuoma pagal įkainį** |
| **Nemokamai** | **Pagal**  **įkainį nuo**  **2014 m. gegužės**  **1 d. \*** |
| 1. | Neįgaliųjų vežimėliai | 83 | 55 | - | 6 | - |
| 2. | Tualetinės kėdės | 100 | 76 | 17 | 7 | 44 |
| 3. | Funkcinės lovos | 58 | - | 36 | 6 | 25 |
| 4. | Čiužiniai nuo pragulų | 82 | 27 | - | 55 | 14 |
| 5. | Vaikštynės | 88 | 81 | 7 | - | - |
| 6. | Ramentai | 214 | 214 | - | - | - |
| 7. | Lazdelės | 11 | 11 | - | - | - |
| 8. | Prausimosi vonioje, duše priemonės | 7 | 7 | - | - | 2 |
| 9. | Rengimąsi palengvinančios priemonės | - | - | - | - | - |
| 10. | Lovos staliukai | 19 | 10 | - | 9 | 9 |
| 11. | Treniruokliai | - | - | - | - | - |
| 12. | Laipteliai į vonią | 7 | 7 | - | - | - |
| 13. | Pasėstai praguloms išvengti | 9 | - | - | 1 | - |
| 14. | Antgaliai lazdoms | 48 | 48 | - | - | - |
| 15. | Vaikiška technika | 24 | 24 | - | - | - |
| 16. | Paaukštinta tual. sėdynė | 9 | 4 | - | - | 6 |
|  | **Iš viso:** | **759** | **564** | **60** | **84** | **100** |

\* Nuo 2014 m. gegužės 1 d. įsigaliojo socialinės apsaugos ir darbo ministro 2006 m. gruodžio 19 d. įsakymo Nr. A1-338 pakeitimai dėl techninių pagalbos priemonių išdavimo įkainio.

Šakių socialinių paslaugų centras vadovaujantis Šakių rajono savivaldybės tarybos patvirtintu 2011 m. rugsėjo 23 d. sprendimu Nr. T-167 „Techninių pagalbos priemonių nuomos be eilės įkainių tvarka“ nuomoja priemones visiems Šakių rajono gyventojams taikydamas šiuos įkainius (10 lentelė).2014 metais buvo sudaryta 110 techninės pagalbos priemonių nuomos sutarčių.

10 lentelė. Šakių socialinių paslaugų centro techninių pagalbos priemonių nuomos be eilės įkainis

|  |  |  |
| --- | --- | --- |
| **Eil.**  **Nr.** | **TPP pavadinimas** | **Įkainis Lt/mėn.** |
| 1. | Naktipuodžio kėdutė | 10 |
| 2. | Automatiškai reguliuojama lova | 60 |
| 3. | Mechaniškai reguliuojama lova | 30 |
| 4. | Deguonies koncentratorius | 90 |
| 5. | Čiužinys praguloms išvengti (kompresorinis) | 15 |
| 6. | Čiužinys praguloms išvengti (poroloninis) | 15 |
| 7. | Paaukštinta tualeto sėdynė | 5 |
| 8. | Dušo kėdė | 10 |
| 9. | Lovos staliukas | 10 |
| 10. | Perslinkimo lenta | 20 |
| 11. | Vonios suoliukas | 10 |
| 12. | Nugaros atrama | 5 |
| 13. | Gimnastikos kilimėlis | 8 |
| 14. | Ranktūris | 2 |

Per 2014 metus Šakių socialinių paslaugų centras už techninių pagalbos priemonių nuomą surinko 17 421,59 Lt biudžetinių pajamų.

* 1. **Labdaros ir paramos fondas „Maisto bankas“**

2014 metais maisto produktai gauti tiesiai iš labdaros ir paramos fondo „Maisto bankas“ „IKI“ centro už 51 684,19 Lt buvo išdalinti Šakių socialinių paslaugų centrą lankantiems 5786 asmenims.

11 lentelė. Labdaros ir paramos fondas „Maisto bankas“ iš „IKI“ centro paskutinės dienos maisto produktų suvestinė

|  |  |  |  |  |
| --- | --- | --- | --- | --- |
| **Eil. Nr.** | **Mėnuo** | **Kiekis, kg.** | **Vertė, Lt.** | **Parama, žmonių sk.** |
| 1. | Sausis | 425,128 | 3126,67 | 197 |
| 2. | Vasaris | 672,661 | 5062,77 | 277 |
| 3. | Kovas | 704,740 | 5611,98 | 642 |
| 4. | Balandis | 712,663 | 5033,84 | 609 |
| 5. | Gegužė | 534,417 | 4109,98 | 561 |
| 6. | Birželis | 703,426 | 4701,10 | 505 |
| 7. | Liepa | 692,411 | 5181,24 | 515 |
| 8. | Rugpjūtis | 721,429 | 4455,35 | 555 |
| 9. | Rugsėjis | 584,229 | 3882,55 | 509 |
| 10. | Spalis | 769,034 | 3421,05 | 495 |
| 11. | Lapkritis | 699,400 | 3219,34 | 460 |
| 12. | Gruodis | 726,327 | 3878,32 | 461 |
|  | **Iš viso:** | **7 945,865** | **51 684,19** | **5786** |

Šakių socialinių paslaugų centras labdaros ir paramos „Maisto bankas“ pavasarinės ir rudeninės akcijos metu surinko 710,775 kg suaukotų maisto produktų už 4 087,09 Lt. 2014 metų pavasarinės ir rudeninės akcijos metu dalyvavo 36 savanoriai, prie šių akcijų prisidėjo 578 maisto produktų aukotojai. Akcijose surinkti produktai buvo paskirstyta į 80 paketų, kurie pagal seniūnijų seniūnų rekomendacijas išdalinti Šakių rajono mažas pajamas turintiems asmenims ir šeimoms, mažas pensijas gaunantiems pagyvenusiems asmenims, vienoms vaikus auginančioms motinoms ar tėvams, gausioms šeimoms, socialinės priežiūros ir globos paslaugas gaunantiems mažas pajamas turintiems asmenims (kurių pajamos neviršija 700 Lt vienam asmeniui).

Taip pat 2014 metais Šakių socialinių paslaugų centras iš labdaros ir paramos fondo „Maisto bankas“ gavo 75 kg sausų pusryčių, kurių vertė 367,98 Lt, šiuos davinius pagal seniūnijų rekomendacijas išdalino Šakių rajono seniūnijų vaikų dienos centrams.

* 1. **Projektas „Vaikų svajonės“**

Šakių socialinių paslaugų centras 2014 metais nuo rugsėjo iki pat gruodžio mėnesio pabaigos dalyvavo projekte „Vaikų svajonės“. Šio projekto tikslas – išpildyti vaikų nuo 2 iki 14 metų amžiaus Šv. Kalėdų svajones, kurie auga socialinių įgūdžių stokojančiose šeimose.

Projekto metu daug bendradarbiauta su 14 Šakių rajono seniūnijų socialinių darbuotojų dirbančių su rizikos šeimomis.

Tuo laikotarpiu į projektą buvo įtraukta 14 Šakių rajono seniūnijų socialinių darbuotojų dirbančių su rizikos šeimomis. Šios geriausiai pažindamos ir žinodamos vaikų norus, pildė vaikų svajonių anketas ir pristadydavo į centrą tolimesniam jų patikrinimui.

Šakių socialinių paslaugų centre buvo surinktos 256 vaikų svajonės, kurios buvo įdėtos į interneto svetainę [www.vaikusvajones.lt](http://www.vaikusvajones.lt). Dalis prisidedančių prie projekto įgyvendinimo asmenų (37 asmenys), pasirinko svajones išpildyti asmeniškai nuvykstant pas vaikus, likusios dovanos atkeliavo į Šakių socialinių paslaugų centrą ir perduodant seniūnijų socialinėmis darbuotojoms buvo išdalintos vaikams.

Projekto „Vaikų svajonės“ ir asmenų prisidėjusių prie įgyvendinimo dėka, Šakių rajone buvo įgyvendintos visos vaikų svajonės.

12 lentelė. Projekto „Vaikų svajonės“ vaikų skaičiaus pasiskirstymas Šakių rajono seniūnijose

|  |  |  |
| --- | --- | --- |
| **Eil.**  **Nr.** | **Seniūnija** | **Vaikų skaičius** |
| 1. | Lukšių | 13 |
| 2. | Žvirgždaičių | 8 |
| 3. | Plokščių | 6 |
| 4. | Sintautų | 22 |
| 5. | Slavikų | 10 |
| 6. | Kidulių | 13 |
| 7. | Lekėčių | 16 |
| 8. | Griškabūdžio | 18 |
| 9. | Sudargo | 5 |
| 10. | Kudirkos Naumiesčio | 23 |
| 11. | Gelgaudiškio | 22 |
| 12. | Kriūkų | 11 |
| 13. | Šakių | 54 |
| 14. | Barzdų | 35 |
|  | **Iš viso:** | **256** |

1. **CENTRO FINANSAVIMAS**

Centras yra biudžetinė įstaiga, finansuojama iš Šakių rajono savivaldybės ir valstybės biudžeto lėšų. 2014 metų centro patikslintą biudžeto programos sąmatą sudarė 751 835 Lt, iš jų: savivaldybės lėšos 439 500 Lt, valstybės lėšos - 172 335 Lt (166 427 Lt asmenų su sunkia negalia socialinei globai organizuoti ir 5 908 Lt gyventojų užimtumo programos vykdymui), spec. programos lėšos- 140 000 Lt. Taip pat gaunamas finansavimas iš Europos Sąjungos fondo projektui „Integralios pagalbos namuose plėtra Šakių rajone” įgyvendinimui, kuris administruojamas Šakių rajono administracijos 201 696 Lt.

2014 metais buvo surinkta daugiau biudžetinių įstaigų pajamų lyginant su 2013 metais, todėl sąmata padidinta 16 000 Lt. Daugiausiai išaugo kitų prekių ir komunalinių paslaugų eilutės. Buvo pirktas įvairus inventorius ir kitos prekės reikalingos naujai gauto pastato remontui bei pritaikymui centro veiklai, taip pat kuras jo šildymui (lėšų paskirstymas pateiktas 12 lentelėje).

13 lentelė. Šakių socialinių paslaugų centro biudžetinių įstaigų pajamos (specialiosios lėšos)

|  |  |  |
| --- | --- | --- |
| **Funkcijos pavadinimas** | **Patvirtinta sąmata 2014 m. Lt** | **Patvirtinta sąmata 2013 m. Lt** |
| 1. Darbo užmokestis ir soc. draudimas | 96 400 | 96 392 |
| 1.1. Darbo užmokestis pinigais | 73 600 | 73 600 |
| 1.2. Socialinio draudimo įmokos | 22 800 | 22 792 |
| 2. Prekių ir paslaugų naudojimas | 43 600 | 27 608 |
| 2.1. Ryšių paslaugos | 4 200 | 2 730 |
| 2.2. Transporto išlaikymas | 8 000 | 9 608 |
| 2.3. Kitos prekės | 18 000 | 10 622 |
| 2.4.Ilgalaikio materialiojo turto einam. remontas | 2 000 | 200 |
| 2.5. Komunalinės paslaugos | 6 000 | 1 448 |
| 2.6. Kitos paslaugos | 5 400 | 3 000 |
| **Iš viso:** | **140 000** | **124 000** |

Šakių socialinių paslaugų centras 2014 metais daugiausiai biudžetinių pajamų surinko už pagalbos į namus ir dienos socialinės globos ir slaugos paslaugas asmens namuose.



3 pav. Šakių socialinių paslaugų centro surinktos biudžetinės pajamos už paslaugas

2014 metais Šakių socialinių paslaugų centrui skirtos lėšos iš savivaldybės biudžeto sudarė 439 500 Lt (9 700 Lt daugiau nei 2013 metais). 2014 m. sąmata pasipildė komunalinių paslaugų eilute (kuras naujai gauto pastato šildymui), nebeliko lėšų skirtų kitoms prekėms.

14 lentelė. 2014 m. lėšos iš savivaldybės biudžeto pasiskirstymas

|  |  |  |
| --- | --- | --- |
| **Funkcijos pavadinimas** | **Patvirtinta sąmata 2014 m. Lt** | **Patvirtinta sąmata 2013 m. Lt** |
| 1. Darbo užmokestis ir socialinis draudimas | 421 800 | 412 587 |
| 1.1. Darbo užmokestis pinigais | 322 050 | 315 000 |
| 1.2. Socialinio draudimo įmokos | 99 750 | 97 587 |
| 2. Prekių ir paslaugų naudojimas: | 17 700 | 17 213 |
| 2.1. Ryšių paslaugos | 4 000 | 5 000 |
| 2.2. Transporto išlaikymas | 4 000 | 5 067 |
| 2.3. Kvalifikacijos kėlimas | 2 900 | 200 |
| 2.4. Kitos paslaugos | 4 800 | 4 293 |
| 2.5. Kitos prekės | 0 | 2 653 |
| 2.6. Komunalinės paslaugos | 2 000 | 0 |
| **Iš viso:** | **439 500** | **429 800** |

Vykdant dienos socialinės globos ir slaugos paslaugą asmens namuose yra gaunamas finansavimas iš valstybės ir Europos Sąjungos fondo (projektas „Integralios pagalbos namuose plėtra Šakių rajone”).

Dienos socialinės globos paslaugai teikti, 2014 metams Šakių socialinių paslaugų centrui buvo skirta 180 000,00 Lt deleguotų lėšų iš valstybės biudžeto. Tačiau panaudota buvo 166 427,00 Lt, dėl pasikeitusio finansavimo šaltinio (numatytas finansavimas iš valstybės buvo pakeistas ES fondų lėšomis).

15 lentelė. 2014 m. lėšų iš valstybės biudžeto pasiskirstymas

|  |  |  |  |
| --- | --- | --- | --- |
| **Funkcijos pavadinimas** | **Patvirtinta sąmata 2014 m. Lt** | **Padaryta išlaidų 2014 m. Lt** | **Patvirtinta sąmata 2013 m. Lt** |
| 1. Darbo užmokestis ir socialinis draudimas | 172 238 | 159 044 | 140 339 |
| 1.1. Darbo užmokestis pinigais | 131 500 | 121 500 | 10 7154 |
| 1.2. Socialinio draudimo įmokos | 40 738 | 37 544 | 33 185 |
| 2. Prekių ir paslaugų naudojimas | 7 762 | 7 383 | 0 |
| 2.1. Ryšių paslaugos | 2 880 | 2 501 |  |
| 2.2. Kitos prekės | 1 680 | 1 680 |  |
| 2.3. Kitos paslaugos | 3 202 | 3 202 |  |
| **Iš viso:** | **180 000** | **166 427** | **140 339** |

Įgyvendinant Europos Sąjungos fondo lėšų finansuojamą projektą „Integralios pagalbos namuose plėtra Šakių rajone”, kuris administruojamas Šakių rajono savivaldybės administracijos gautas finansavimas 2014 m. sudarė 201 696 Lt. Didžiausią dalį sudarė darbo užmokesčio fondas.

16 lentelė. 2014 metais projektui įgyvendinti gautų lėšų pasiskirstymas pagal funkcijas

|  |  |
| --- | --- |
| **Funkcijos pavadinimas** | **Gauta lėšų (Lt) 2014 m.** |
| 1. Darbo užmokestis ir socialinis draudimas | 191 279,76 |
| 1.1. Darbo užmokestis pinigais | 146 128,52 |
| 1.2. Socialinio draudimo įmokos | 45 151,24 |
| 2. Prekių ir paslaugų naudojimas | 10 333,42 |
| 2.1. Transporto sąnaudos | 10 333,42 |
| **Iš viso:** | **201 613,18** |

Šakių socialinių paslaugų centras projekto įgyvendinimui iš Šakių rajono savivaldybės administracijos gavo valdyti ir naudoti patikėjimo teise ilgalaikį turtą. Šis turtas buvo įsigytas iš Europos Sąjungos fondų lėšų.

17 lentelė. Gautas ilgalaikis turtas projekto vykdymui 2014 metais

|  |  |  |  |  |  |  |
| --- | --- | --- | --- | --- | --- | --- |
| **Eil.**  **Nr.** | **Pavadinimas** | **Inventorinis**  **Nr.** | **Pagaminimo metai** | **Kiekis**  **vnt.** | **Vieneto kaina, Lt** | **Įsigijimo**  **vertė, Lt** |
| 1. | Įstaigos asmens sveikatos priežiūros licenzija | 102340 | 2013 | 1 | 9680,00 | 9 680,00 |
| 2. | Automobilis VW CADDY KOMBI valstybinis registracijos Nr. HDO 947 | 102411 | 2014 | 1 | 49995,00 | 49 995,00 |
| 3. | Automobilis VW CADDY KOMBI valstybinis registracijos Nr. HDO 951 | 102412 | 2014 | 1 | 49995,00 | 49 995,00 |
|  | **Iš viso:** |  |  | **3** |  | **109 670,00** |

Taip pat Šakių savivaldybės administracija projekto vykdymui neatlygintinai perdavė atsargų (dyzelino) už 2 757,02 Lt.

Iš viso projekto „Integralios pagalbos namuose plėtra Šakių rajone” įgyvendinimui iš Šakių rajono savivaldybės administracijos buvo gauta 314 040,20 Lt finansavimo sumų (109 670,00 Lt ilgalaikio turto; 2 757,02 Lt atsargų; 20 1613,18 Lt darbo užmokesčio ir transporto sąnaudų).

2014 metais įgyvendinant gyventojų užimtumo programą buvo organizuojami viešieji darbai. Darbo birža darbuotojams, dirbantiems pagal viešųjų darbų programą, kompensavo darbo užmokesčio ir socialinio draudimo įmokų lėšų, už 8 844,55 litus. Iš valstybės biudžeto buvo gauta 5 908 Lt deleguotų lėšų (10 Lt panaudota prekėms, o 5 898 Lt - darbo užmokesčiui ir socialinio draudimo įmokoms).

Vadovaujantis Šakių rajono savivaldybės tarybos 2014 m. lapkričio 27 d. sprendimu „Dėl turto perdavimo Šakių socialinių paslaugų centrui“ Nr. T-320, Šakių socialinių paslaugų centras iš Zanavykų muziejaus patikėjimo teise priėmė naudoti Šakių rajono savivaldybei nuosavybės teise priklausantį materialųjį turtą – apsauginę signalizacijos sistemą.

18 lentelė. 2014 metais gautas ilgalaikis turtas

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | **Pavadinimas** | **Inventorinis**  **Nr.** | **Pagaminimo metai** | **Įsigijimo**  **vertė, Lt** | **Likutinė vertė, Lt** |
| 1. | Muziejaus pastatas su kiemo statiniais | 10010004 | 1976 | 533 940,00 | 215 436,69 |
| 2. | Stoginė | 01010006 | 2001 | 1 119,00 | 89,10 |
| 3. | Apsauginė signalizacijos sistema | 01630083 | 2007 | 3 905,00 | 1 025,71 |
|  | **Iš viso:** |  |  | **538 964,00** | **216 551,50** |

Atskyrus Lukšių dienos centrą Lukšių seniūnijai buvo perduotas jam priklausantis turtas - kompiuteris ir trumpalaikis materialiusus turtas (skylamušis, telefonas, kalkuliatorius, elektrinis virdulys, magnetinė lenta, girlianda ir kita) už 1 009,12 Lt.

**7. CENTRAS BENDRADARBIAUJA**

2014 metais Šakių socialinių paslaugų centras, spręsdamas rajono gyventojų socialines problemas, daugiausia bendradarbiavo su:

* Šakių rajono savivaldybės administracijos Socialinės paramos skyriumi;
* Šakių rajono savivaldybės Vaiko teisių apsaugos skyriumi;
* Šakių rajono seniūnijų seniūnais ir socialinėmis darbuotojomis;
* Nevyriausybinėmis organizacijomis;
* Šakių rajono Neįgaliųjų draugijomis;
* Kitų rajonų socialinių paslaugų centrais;
* Kukarskės globos namais ir kt.

**8. PLANUOJAMOS VEIKLOS PRIORITETINĖS KRYPTYS**

Centro veikla vykdoma vadovaujantis socialinių paslaugų programa, kuria tikimasi tenkinti būtiniausius poreikius tiems asmenims, kurių gebėjimai patiems pasirūpinti savimi dėl objektyvių ir nuo jų nepriklausančių priežasčių yra nepakankami. Šios programos įgyvendinimas leidžia gerinti socialinių paslaugų kokybę pagal nustatytus reikalavimus ir standartus, didinti socialinių paslaugų prieinamumą, plėsti bendradarbiavimą su nevyriausybinėmis organizacijomis plėtojant socialinių paslaugų infrastruktūrą, tobulinti socialinės paramos teikimo formas bei padėti integruotis į visuomenę  neįgaliesiems.